stanford-oval/wikipedia huggingface dataset:
Janus van Merrienboer

| Mitalit> Maa:   Alankomaat.Miesten jousiammunta. Olympialaiset  | Mitalit> Maa:   Alankomaat.Miesten jousiammunta. Olympialaiset  | Mitalit> Maa:   Alankomaat.Miesten jousiammunta. Olympialaiset  | Maa:   Alankomaat> Miesten jousiammunta. |
| --- | --- | --- | --- |
|  Kultaa | Antwerpen 1920 | Joukkuekilpailu (28 m) |  |
Adrianus "Janus" van Merrienboer (8. lokakuuta 1894 Oud en Nieuw Gastel – 12. lokakuuta 1947 Oud en Nieuw Gastel) oli alankomaalainen jousiampuja ja olympiavoittaja. Hän edusti seuratasolla Concordia Florebitia. Van Merrienboer osallistui Antwerpenin olympialaisissa 1920 28 metrin joukkuekilpailuun, jossa hän oli yksi maansa kultaa voittaneen joukkueen kahdeksasta jäsenestä.
The Answer Machine?

| The Answer Machine? Skyclad |
| --- | --- | --- |

Studioalbumin tiedot
 Julkaistu: 1997
 Tuottaja(t): Kevin Ridley
 Tyylilaji: folk metal
 Kesto: 53.42
Skycladin muut julkaisut
| Old Rope 1997 | The Answer Machine? 1997 | Outrageous Fourtunes 1998 |
The Answer Machine? on folk metal -yhtye Skycladin kahdeksas studioalbumi, joka julkaistiin vuonna 1997.
Kappaleet

"A Clown of Thorns" – 1:36
"Building a Ruin" – 3:55
"Worn out Sole to Heel" – 3:59
"Single Phial" – 6:07
"Helium" – 4:24
"The Thread of Evermore" – 6:55
"Eirenarch" – 4:00
"Troublesometimes" – 4:22
"Isle of Jura" – 3:59
"Fainting by Numbers" – 3:43
"My Naked I" – 3:46
"Catherine at the Wheel" – 3:44
"Dead Angels on Ice" – 3:12
Kokoonpano

Martin Walkyier – laulu
Graeme English – bassokitara, akustinen kitara, taustalaulu
Steve Ramsey – kitara, taustalaulu
George Biddle – fiddle, viuluselvennä, kosketinsoitin, piano, Hammond-urut ja taustalaulu
Kokoonpano > Esiintyvät muusikot

Paul A.T. Kinson – rummut
Mitch Oldham – lyömäsoittimet
John Leonard – pillit,selvennä vihellykset, harmonikka, ja taustalaulu
Pete Coleman – huilu (Troublesometimes)
Sasha Jankowic – puhuttu intro (Troublesometimes)
Tin Biderin kraatteri

Tin Biderin kraatteri
Tin Biderin kraatteri on Algeriassa sijaitseva, impaktissa syntynyt törmäyskraatteri, joka on tutkijoiden mukaan syntynyt noin 70 miljoonaa vuotta sitten, mahdollisesti varhaisella tertiäärikaudella. Kraatteri on halkaisijaltaan 6 kilometriä.
Janus (lehti)

| Janus |
| --- | --- |
 Janus vol. 25, 2017.
Lehtityyppi:  Aikakauslehti
Julkaisija:  Sosiaalipoliittisen yhdistys ja Sosiaalityön tutkimuksen seura
ISSN:  ISSN 1235-7812
Perustettu:  1992
Päätoimittaja:  Eeva Jokinen ja Aini Pehkonen
Kotikunta:  Joensuu
Kotimaa:  Suomi
Ilmestymistiheys:  neljästi vuodessa
Kieli:  fi
Aiheesta muualla
Kotisivu
Janus on suomalainen neljästi vuodessa ilmestyvä tieteellinen aikakauslehti. Sitä julkaisevat Sosiaalipoliittinen yhdistys ja Sosiaalityön tutkimuksen seura. Lehti on suunnattu sosiaalipolitiikasta ja sosiaalityöstä kiinnostuneille tutkijoille, opettajille ja alaa seuraaville kansalaisille. Lehdessä julkaistaan vertaisarvioituja tieteellisiä artikkeleita sekä puheenvuoroja ja alan kirjojen arvosteluja.
Lehteä on julkaistu vuodesta 1992 lähtien. Se ilmestyy sekä painettuna että open access -julkaisuna verkossa. Lehdellä on kaksi päätoimittajaa: Eeva Jokinen ja Aini Pehkonen.
Tin-Hama

| Tin-Hama |
| --- | --- |
 Tin-Hama
 Koordinaatit: 15°35′39″N, 0°54′5″E 
Valtio:  Mali
Alue:  Gao
Piiri:  Ansongo
Hallinto:  
 – Asutustyyppi:  kunta
Väkiluku (2009):  10 000
Infobox OKVirheellinen NIMI-arvo: 
Tin-Hama on maalaiskunta ja sen keskuspaikka Gaon alueen Ansongon piirissä Malissa. Se sijaitsee Nigerjoen vasemmanpuoleisella tasangolla noin 55 kilometriä Ansongosta itään. Kunnassa on 10 000 asukasta (vuonna 2009).
Tin-Haman kunnan pinta-ala on 2 500 neliökilometriä. Se rajoittuu idässä Ménakan piiriin, etelässä Ansongon piirin Bourran kuntaan ja Nigeriin, lännessä Ansongoon ja Baraan sekä pohjoisessa Talatayeen. Seutu sijaitsee Saharaan ja Sahelin siirtymäalueella.
Kuntaan kuuluu 9 paimentolaisryhmää. Asukkaat ovat tuaregeja, songhaikieltä puhuvia dawsahakeja, fulbeja ja arabeja. Vallitseva uskonto on islam.
Seudun pääelinkeinot ovat karjanhoito ja maanviljely. Lisäksi harjoitetaan keräilyä, kaupankäyntiä ja käsityöammatteja. Kunnassa on kolme alakoulua, keskikoulu ja koraanikoulu sekä terveysasema.
Janus Records

Janus Records -logo.
Janus Records oli vuosina 1970–79 toiminut yhdysvaltalainen levy-yhtiö, GRT Recordsin alamerkki. Sille kuuluneita esiintyjiä olivat muun muassa Mungo Jerry, The Whispers ja Ray Stevens. Brittiläisistä yhtyeistä Janus julkaisi muun muassa Camelin ja Judas Priestin julkaisuja.
Vuosina 1970–75 yhtiö jakeli myös Westbound Recordsin albumeja, ja lisäksi Barnaby Recordsin vastaavia vuosina 1974–79.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Tihvinän piiri

Tihvinän piirin vaakuna
Tihvinän piirin sijainti Leningradin alueen kartalla.
Piirin kunnat
Tihvinän piiri (ven. Ти́хвинский райо́н, Tihvinski raion) on paikallinen itsehallintoalue Leningradin alueella Venäjällä. Piiri on perustettu vuonna  1927. Sen pinta-ala on 7 018 neliökilometriä.
Vuoden 2010 väestönlaskennan mukaan piirissä asui yhteensä 70 988 henkeä, joista valtaosa piirin hallintokeskuksessa Tihvinässa (Tihvinän kaupunkiasukkaat: 58 459 as.).
Sijainti ja luonto

Tihvinän piiri sijaitsee Leningradin alueen itäosassa. Pohjoisessa se rajoittuu Lotinapellon ja Podporožjen piireihin, idässä Vologdan alueeseen, kaakossa Boksitogorskin piiriin, etelässä Novgorodin alueeseen, lounaassa Kirišin ja luoteessa Olhavan piiriin.
Pinta-alasta 84 % on metsää. Vuonna 2001 koillisosaan perustettiin Vepsän metsä -luonnonpuisto. Piirin halki virtaavat Säsjoki ja Paksujoki.
Historia

Seudulla on ollut asutusta jo neoliittikaudella. Jokien varrella esiintyy keskiaikaisia kurgaanihautoja. Säsjoelta on löydetty varhaiskeskiaikaisen linnoituksen jäänteet. Vuonna 1560 perustetun Neitsyt Marian kuolonuneen nukkumisen luostarin yhteyteen syntyi kauppa- ja käsityöläiskeskus, josta myöhemmin kehittyi Tihvinän kaupunki. 1800-luvun alusta aina 1960-luvulle seudun kautta kulki Tihvinän vesitie, joka oli tärkeä tavarakuljetusten reitti.
Seutu on vanhaa vepsäläisten asuinaluetta. Nykyään vepsäläisiä asuu Pašozeron kunnassa.
Toisessa maailmansodassa osa piiristä oli saksalaisten miehittämänä.
Hallinto

Piirin hallinnollinen keskus on Tihvinän kaupunki. Sen lisäksi piiriin kuuluu 8 maalaiskuntaa: Bor, Gankovo, Gorka, Koskovo, Melegežskaja Gorka, Pašozero, Šugozero ja Tsvyljovo.
Piirin päämies on Viktor Matvejev, piirihallinnon päämies Nikolai Žukovetski.
Talous

Valtaosa piirin asukkaista asuu Tihvinän kaupungissa, joka on huomattava teollisuuskeskus. Maaseudulla toimii 9 maatalousyritystä, kaksi kalankasvattamoa ja 25 yksityistilaa. Maatalous tuottaa etupäässä maitoa, lihaa, perunaa ja vihanneksia.
Liikenne

Piirin kautta kulkee Uuden Laatokan ja Vologdan välinen maantie sekä Pietarin ja Vologdan välinen rautatie. Tihvinän asemalta haarautuu rata Budogoštšiin.
Kulttuuria ja nähtävyyksiä

Tärkeimmät nähtävyydet ovat Neitsyt Marian kuolonuneen nukkumisen luostari ja Tihvinän vanha keskusta. Maaseudulla on 1700–1900-luvun alun arkkitehtuurin muistomerkkejä, kuten vuonna 1711 rakennettu Zarutševjen kirkko, Haragenitšin tsasouna vuodelta 1823, Lukinon kylän vanhat asuintalot.
Aiheesta muualla

Kuvia tai muita tiedostoja aiheesta Tihvinän piiri Wikimedia Commonsissa
Tihvinän piirin sivusto (venäjäksi) (tikhvin.org)
Tihvinän piiri Leningradin alueen kulttuuri -tietosanakirjassa (englanniksi) (enclo.lenobl.ru)
Tihvinän piiri Leningradin alueen aiemmalla sivustolla[vanhentunut linkki] (venäjäksi) (old.lenobl.ru)
Tihvinän luostarin kirkonkellot soivat toisinaan Suomenkin tiedotusvälineissä
Javiera Grez

Javiera Grez (s. 11. heinäkuuta 2000) on chileläinen jalkapalloilija. Hän on pelipaikaltaan hyökkääjä. Hän on pelannut Chilen naisten maajoukkueessa vuoden 2019 MM-kilpailujen päättyessä 14 maaottelua ja tehnyt niissä kaksi maalia. MM-kilpailuissa hän pääsi vaihtopelaajana kentälle yhdessä ottelussa.
Tomi Norha

Tomi Norha on suomalainen muusikko ja kirjailija. Hän toimi vuosina 1989–1994 ja 2007 Boycott-yhtyeen basistina. Hän on työskennellyt musiikinopettajana. Koulutukseltaan hän on filosofian lisensiaatti.
Norha soitti kitaraa 1980-luvulla Uman Namu -yhtyeessä, jonka solistina oli Janus Hanski. Uman Namu julkaisi kaksi vinyylilevyä ja oli mukana Risteysrock 2 -kokoelmalla. Uman Namun hajottua Norha siirtyi soittamaan bassokitaraa Annica Wiklundin yhtyeeseen Annica. Boycottiin Norha siirtyi vuonna 1989 ja oli mukana yhtyeen kahdella studioalbumilla vuosina 1990–1992. Norha on ollut myös mukana Boycottin palatessa vuonna 2007 aktiiviseksi, yhtyeen esiintymisissä ja kahden uuden singlen julkaisussa. Nykyisin Norha opettaa musiikkia Luostarivuoren Lyseon lukiossa.
Vuonna 2017 Norha voitti Type & Tellin novellikilpailun novellillaan Tsaikovskissa meillä on ongelma. Novelli julkaistiin antologiassa Kymmenen kulmaa. Tammikuussa 2024 Lector Kustannus Oy julkaisi Norhan esikoisromaanin Naarasperho.
Albumit, joilla Tomi Norha on soittajana > Uman Namu

EP- Muoti vai kauneus (1985)
LP- Ulvova Mylläri (Top music, 1986)
Albumit, joilla Tomi Norha on soittajana > Boycott

Lightning Strikes Back! (1990)
Red (1992)
Aiheesta muualla

Tomi Norhan kotisivut
Javiera Toro

Javiera Toro
Javiera Toro (s. 22. huhtikuuta 1998) on chileläinen jalkapalloilija. Hän on pelipaikaltaan puolustaja. Hän on pelannut Chilen naisten maajoukkueessa vuoden 2019 MM-kilpailujen päättyessä seitsemän maaottelua. MM-kilpailuissa hän pelasi kaksi ottelua.
Toro on kotimaassaan edustanut Palestinoa ja Santiago Morningia.
Itä-Pirkanmaan seutukunta

Itä-Pirkanmaan seutukunnan sijainti Suomessa vuonna 2000.
Itä-Pirkanmaan seutukunta oli Pirkanmaalla sijainnut Suomen seutukunta. Siihen kuuluivat Juupajoki, Längelmäki ja Orivesi. Seutukunta lakkautettiin vuonna 2001 yhdessä Koillis-Pirkanmaan ja Pohjois-Pirkanmaan seutukuntien kanssa ja niiden alueista muodostettiin uusi Ylä-Pirkanmaan seutukunta. Längelmäki lakkautettiin vuonna 2007, ja sen alueet liitettiin Oriveteen ja Jämsään.
Kunnat

| Vaakuna | Kunta |
| --- | --- |
: Juupajoki (kunta)
: Längelmäki (kunta)
: Orivesi (kaupunki)

Pirkanmaan maakunnan seutukunnat
Timo Tuominen

Timo Tuominen (s. 1964 Salo) on suomalainen näyttelijä jolla on vuodesta 2004 ollut kiinnitys Suomen Kansallisteatteriin . Hän on esiintynyt  myös mm. Helsingin Kaupunginteatterissa ja Teatteri Takomossa, jonka perustajajäsen hän on. Hän valmistui Teatterikorkeakoulusta vuonna 1995. Tuominen on tehnyt myös lukuisia televisio- ja elokuvarooleja.
Salossa syntynyt Tuominen kävi koulunsa Ilmajoella. Tuominen on näytellyt muun muassa elokuvissa Arvon veli sekä Aavan meren tällä puolen sekä TV-sarjassa Klikkaa mua. Kansallisteatterissa hän on näytellyt muun muassa Kristian Smedsin Tuntemattomassa sotilaassa (Koskela), Reko Lundánin Kissassa kuumalla katolla, Juha Hurmeen Europaeuksessa ja Pirkko Saision näytelmässä Slava! Kunnia. Helsingin kaupunginteatterissa hänet on nähty pääosassa muun muassa musikaalissa Housut pois. Lisäksi hän vieraili Yle TV1 visailuohjelmassa Hyvät katsojat vuonna 2018.
Tuominen on vuosia esittänyt belgialaisen Jacques Brelin lauluja. Tuominen on itse kääntänyt esittämänsä laulut. Käännettyjä lauluja on yli 80. Tuominen on tehnyt seitsemän Brel-levytystä:
Avec Jacques Brel
Encore Brel
Brel album
Brel: Ne
En concert
Kun ei ole muuta kuin...
Seuraava
Levytettyjä kappaleita on 75.
Aiheesta muualla

Timo Tuominen Internet Movie Databasessa. (englanniksi)
Thunder and Lightning

Thunder and Lightning voi tarkoittaa seuraavia asioita:
Kuin rasvattu salama (Thunder and Lightning), yhdysvaltalainen elokuva vuodelta 1977
Thunder and Lightning, Thin Lizzyn albumi vuodelta 1983
”Thunder and Lightning”, Vukašin Brajićin kappale vuodelta 2010.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thunder and Lightning”, voi hakea sivunnimihaulla, laajalla sivunnimihaulla tai tekstihaulla.
This Is Hawkwind, Do Not Panic

| This Is Hawkwind, Do Not Panic Hawkwind |
| --- | --- | --- |

Livealbumin tiedot
 Äänitetty : 1980–1984
 Julkaistu: marraskuu 1984
 Tuottaja(t): Hawkwind
 Tyylilaji: heavy rock space rock
 Levy-yhtiö: Flicknife Anagram Records Griffin Music Cleopatra Records
Listasijoitukset
  101.
Hawkwindin muut julkaisut
| Zones 1983 | This Is Hawkwind, Do Not Panic 1984 | Chronicle of the Black Sword 1985 |
This Is Hawkwind, Do Not Panic on Hawkwindin albumi joka sisältää livenauhoituksia vuosilta 1980 ja 1984. Levy oli tuplajulkaisu joista toinen levy oli normaali lp (33 rpm) ja toinen EP (45 rpm). Ykköslevy on nauhoitettu Lewisham Odeonilla 18. joulukuuta 1980 ja kakkoslevy Stonehengen festivaaleilla kesäkuussa 1984.
Ykköslevyn kappaleista neljä on Levitation-albumilta jota yhtye tuolloin promotoi ja vanhinkin kappale "Death Trap" on vuodelta 1978.
Kakkoslevyn "Stonehenge Decoded" on Dave Brockin ja Harvey Bainbridgen tyyliltään elektronista musiikkia edustava kappale ja "Watching The Grass Grow" on alun perin Nik Turnerin Inner City Unit-yhtyeen punk-henkinen kappale.
Levy on uudelleenjulkaistu cd:llä yhdessä Zones-albumin kanssa. Lewisham Odeonilla nauhoitetut kappaleet on myös julkaistu Levitation-albumin remasteroidulla painoksella.
Kappaleet

Levy 1 (33rpm)
"PSI Power" (Calvert/Brock) - 5:07
"Levitation" (Brock) - 7:15
"Psychosis" (ei listattu kannessa) (Bainbridge) - 1:27
"The 5th Second Of Forever" (nimellä "Circles") (Brock/Lloyd Langton) - 4:14
"Space Chase" (Lloyd Langton) - 3:19
"Death Trap" (Calvert/Brock) - 4:42
"Angels Of Death" (Brock) - 6:27
"Shot Down In The Night" (Swindells) - 7:07
Levy 2 (45rpm)
"Stonehenge Decoded" (Brock/Bainbridge) - 8:20
"Watching The Grass Grow" (Turner/Thoms) - 3:40
Muusikot

Dave Brock: kitara, kosketinsoittimet, laulu
Huw Lloyd Langton: kitara, laulu
Harvey Bainbridge: basso, kosketinsoittimet, laulu
Keith Hale: kosketinsoittimet (levy 1)
Ginger Baker: rummut (levy 1)
Nik Turner: saksofoni, huilu, laulu (levy 2)
Alan Davey: basso, laulu (levy 2)
Danny Thompson: rummut (levy 2)
Julkaisuhistoria

marraskuu 1984: Flicknife Records, SHARP022, 12"33RPM & 12"45RPM (ensimmäinen 10000 kappaleen painos avattavilla kansilla, seuraavat 5000 posterin kanssa yksillä kansilla, loput ilman posteria)
marraskuu 1988: Flicknife Records, SHARP1422CD, UK CD (yhdessä Zones-albumin kanssa)
toukokuu 1992: Anagram Records, CDMGRAM 54, CD UK
heinäkuu 1994: Griffin Music, GCDHA163-2, CD USA
heinäkuu 2000: Cleopatra Records, CLE08502, USA 2CD (yhdessä Zones-albumin kanssa)
heinäkuu 2002: Anagram Records, CDMGRAM160, UK 2CD (yhdessä Zones-albumin kanssa)
Thunderbird

Thunderbird tarkoittaa seuraavia asioita:
Gibson Thunderbird, bassokitaramalli
Mozilla Thunderbird, sähköpostiohjelma
Ford Thunderbird, vuosina 1955–2005 valmistettu automalli:
Ensimmäinen sukupolvi
Toinen sukupolvi
Kolmas sukupolvi
Neljäs sukupolvi
Viides sukupolvi
Kuudes sukupolvi
Thunderbird, Japanissa Osakan ja Kanazawan välillä liikennöivä juna
Thunderbird, vuoristorata PowerPark-monitoimipuistossa
AMD Thunderbird, suoritinmalli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thunderbird”, voi hakea sivunnimihaulla, laajalla sivunnimihaulla tai tekstihaulla.
Thunder and Lightning (kappale)

| Thunder and Lightning   Munja i Grom |
| --- | --- |
 Vukašin Brajić esittämässä kappaletta vuoden 2010 Eurovision laulukilpailussa.
Kappaleen tiedot
Esittäjä(t):  Vukašin Brajić
Kesto:  2:59
Tyylilaji:  Pop
Julkaistu:  2010
Säveltäjä(t):  Edin-Dino Šaran
Sanoittaja(t):  Edin-Dino Šaran   Ulvija Tanović   Vukašin Brajić
Euroviisutiedot
Vuosi:  2010
Maa:  Bosnia ja Hertsegovina
Kieli:  Englanti
Sijoitus:  17.
Pisteet:  51
Sijoitus semifinaalissa:  8.
Pisteet semifinaalissa:  59
Sanat:  sanoitus
Thunder and Lightning  (bosn. Munja i Grom, suom. Ukkonen ja Salamointi) on bosniahertsegovinalaisen Vukašin Brajićin Eurovision laulukilpailussa 2010 laulama kappale.   Se päätyi semifinaalissa 8. sijalle 59 pisteellä, joten se pääsi finaaliin. Finaalissa se päätyi 17. sijalle 51 pisteellä.
Kappaleen kesto on 2 minuuttia 59 sekuntia.
Tomi Nybäck

| Tomi Nybäck |
| --- | --- |
 Nybäck vuonna 2012.
Henkilötiedot
Syntynyt: 3. huhtikuuta 1985 (ikä 39) Tuusula
Kansalaisuus:   Suomi
Shakinpelaaja
Titteli:  suurmestari (2003)
Elo-luku:  2 574 (maaliskuu 2023) maailmanlistan 291.
Korkein Elo:  2 656 (tammikuu 2011)
Tomi Nybäck (s. 3. huhtikuuta 1985 Tuusula) on Suomen kaikkien aikojen menestynein shakinpelaaja. Hänellä on ollut shakin suurmestarin arvo vuodesta 2003, ja hän on siten kaikkien aikojen nuorin shakin suurmestari Suomessa. Nybäck pelaa shakin ohella myös pokeria.
Nybäckiä on luonnehdittu Suomen suurimmaksi lahjakkuudeksi shakissa. Vuodesta 1997 lähtien hän edusti Suomea junioreiden maailman- ja Euroopan mestaruuskisoissa. Vuonna 2002 hän sai pronssimitalin alle 18-vuotiaiden Euroopan mestaruuskisoissa Peñiscolassa ja vuonna 2003 myös pronssimitalin saman ikäluokan maailmanmestaruuskisoissa Halkidikissa.
Vuonna 2002 Nybäck voitti Budapestissä First Saturday -turnauksen ja jakoi ensimmäisen sijan Jan Smeetsin kanssa Hengelon turnauksessa. Vuodenvaihteessa 2002–2003 hän jakoi Tukholman avoimessa turnauksessa, Rilton Cupissa toisen sijan Artur Jusupovin ja Tom Wedbergin kanssa.
Vuonna 2003 Nybäck ylsi hyviin saavutuksiin avoimissa turnauksissa: Jyväskylän Heart of Finland -turnauksessa tuli voitto ja vahvojen pelaajien värittämässä Kööpenhaminan Politiken Cupissa toinen sija yhdessä Michał Krasenkowin, Oleksandr Bjeljavskyin, Luke McShanen ja Artur Jusupovin kanssa. Samana vuonna Hengelossa Nybäck voitti jälleen. Vuonna 2004 Heart of Finland -turnauksessa Nybäck tuli toiseksi samalla pistemäärällä voittajan kanssa. Vuodenvaihteessa 2005–2006 pidetyssä Tukholman Rilton Cupissa Nybäck oli viiden voittajan joukossa.
Nybäck debytoi FIDE:n ranking-listalla heinäkuussa 1999, jolloin hänen pistemääränsä oli 2095. Kahden vuoden kuluttua tästä hänellä oli jo 2430 pistettä, mikä on huomattava saavutus. Tammikuussa 2007 Nybäckistä tuli ensimmäinen suomalainen shakinpelaaja, jonka vahvuusluku ranking-listalla on ollut yli 2600 pistettä (Nybäckillä se oli tällöin 2604).
Nybäck raivasi tiensä Suomen edustusjoukkueeseen jo alle 20-vuotiaana, kun hän vuonna 2002 debytoi Bledissä pidetyissä shakkiolympialaisissa. Seuraavissa olympialaisissa (2004 ja 2006) hän oli jo Suomen ykköspöydän pelaaja. Nybäck on edustanut Suomea myös Euroopan joukkuemestaruuskisoissa vuosina 2003 ja 2005, ja vuonna 2005 hän voitti Göteborgissa pidetyissä kisoissa pronssimitalin henkilökohtaisesta tuloksesta ykköspöydällä.
Werder Bremenin seurajoukkueessa Nybäck juhli Saksan Bundesliigan voittoa vuonna 2005.
Tukholmassa vuodenvaihteessa 2007–2008 pelatussa Rilton Cupissa Nybäck jakoi kärkisijan kahdeksan muun pelaajan kanssa tuloksella 6,5/9.
Kesäkuussa 2008 Mäntässä pidetyissä suomenmestaruuskisoissa Nybäck teki historiaa voittamalla kaikki yhdeksän peliään. Saman vuoden marraskuussa pelatuissa 38. shakkiolympialaisissa hän kukisti kuudennella kierroksella maailmanlistan neljännellä sijalla olleen Norjan Magnus Carlsenin (vahvuusluku 2786), mikä on vahvin yksittäinen suomalaisvoitto koskaan.
Aiheesta muualla

Wikimedia Commonsissa on kuvia tai muita tiedostoja aiheesta .
Nybäckin haastattelu Shakki.net-sivustolla
FIDE-kortti: Tomi Nybäck (englanniksi)
Tomi Nybäck ChessGames.com-sivustolla (englanniksi)
Aiheesta muualla > Merkittäviä pelejä

Svetozar Gligorić – Tomi Nybäck, Rilton Cup 2003-2004, Benkö-gambiitti (A59), 0–1
Tomi Nybäck – Magnus Carlsen, Shakkiolympialaiset 2008, Kuningatargambiitti: Harrwitzin hyökkäys (D37), 1–0
Tomi Nybäck – Pjotr Svidler, Maailmancup 2009, Grünfeldin puolustus (D85), 1–0
Toau

Toau
Toau satelliittikuvassa
| --- | --- |
Muut nimet:  Pakuria
Sijainti:  Fakarava Ranskan Polynesia Ranska
Saariryhmä:  Pallisersaaret, Tuamotu
Pinta-ala:  12 km²
| --- | --- |
Asukasluku:  24
muokkaa - muokkaa wikitekstiä - muokkaa Wikidataa
Toau on koralliatolli Pallisersaarilla, Ranskan Polynesiassa, Tyynellä valtamerellä. Atollilla on noin kaksikymmentä asukasta,[lähde? ] joiden tärkein elinkeino on kalastus. Huhtikuussa 1774 Toaun löytänyt James Cook oli ensimmäinen atollin löytänyt eurooppalainen.
Ivalon pyhän Nikolaoksen kirkko

| Ivalon pyhän Nikolaoksen kirkko |
| --- | --- |

Sijainti:  Rantatie 22, Ivalo, Inari
Koordinaatit:  68.657681°N, 27.526379°E
Seurakunta:  Lapin ortodoksinen seurakunta
Rakentamisvuosi:  1960
Suunnittelija:  Ilmari Ahonen
Materiaali:  puu
Tyylisuunta:  funktionalismi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ivalon pyhän Nikolaoksen kirkko on Lapin ortodoksisen kappeliseurakunnan kirkkorakennus Inarissa. Rukoushuoneen vihki käyttöön rovasti Yrjö Räme vuonna 1960. Peruskorjauksen jälkeen vuonna 1996 rakennuksen vihki kirkoksi metropoliitta Leo.
Tiia Vanhatapio

Tiia Vanhatapio (s. 1969 Helsinki) on suomalainen vaatesuunnittelija.
Koulutus

Vanhatapio on suorittanut Aalto-yliopiston taiteiden ja suunnittelun korkeakoulussa vuonna 2005 vaatesuunnittelun maisterintutkinnon sekä sivuaineena IDBM-tutkinnon (International Design Business).
Ura

Valmistumisen jälkeen Vanhatapio kutsuttiin Designers Collectionin jäseneksi vuonna 2006, jonka jäseniä olivat Vuokko Nurmesniemi, Iris Aalto ja Ilona Pelli.
Amerikkalainen malli ja burleskitaiteilija Dita Von Teese pukeutui Vanhatapion luomuksiin vuonna 2009. Hollywood-näyttelijät Drew Barrymore ja Katie Holmes ostivat hänen laukkuja. Näyttelijä Cate Blanchett osti Vanhatapion suunnittelemia lastenvaatteita pojalleen. Vanhatapion cocktailmekkoja esiteltiin New Yorkin muotiviikoilla vuonna 2010.
Ruotsin kruununprinsessa Victoria ja Tanskan nykyinen kuningatar Mary ovat käyttäneet Vanhatapion luomuksia.
Vanhatapio avasi lippulaivamyymälän Helsingin Kiseleffin taloon vuonna 2011. Lippulaivamyymälä muutti Kluuviin seuraavana vuonna. Vanhatapion muotibrändi osallistui Helsingin Senaatintorin muotikylätapahtumaan vuonna 2012.
Vanhatapio loi vaatemalliston Seppälälle vuonna 2012. Vaatemalliston nimi oli Tiia Vanhatapio by Seppälä. Hän suunnitteli haute couture – puvun ranskalaiselle Veuve Clicquot-samppanjamerkille. Vanhatapio työsti Miika Saksin kanssa Collabo-malliston Rähinä Recordsille vuonna 2013. Rap-artisti Uniikki kehui mallistoa.
Vanhatapio nimitettiin suomalaisen R-Collectionin luovaksi johtajaksi vuonna 2015. Hän suunnitteli yritykselle vientimalliston Tukholmasta käsin. Vuonna 2017 hän työskenteli Muumin ja Kippari-Kallen parissa Ruotsissa. Vanhatapio laati Finlaysonille uuden vaatemalliston vuonna 2021. Finlayson oli valmistanut edellisen vaatemalliston 1970-luvulla.
Hän on työskennellyt Vero Modalle ja Benettonille. Vanhatapio mainitsee esikuvikseen Vuokko Nurmesniemen, Elsa Schiaparellin, Vivienne Westwoodin, Eley Kishimoton ja suunnittelijaduo Rinne-Niinikosken.
Tiia Vanhatapio on ollut Rave On -nimisen tamperelaisen rockabilly-orkesterin solisti 1990-luvulla. Vanhatapio on asunut Helsingin lisäksi Tampereella, Lontoossa ja Tukholmassa.
Kunnianosoitukset

Vanhatapio voitti Kultaisen vaatepuu -palkinnon vuonna 2009, joka on arvostetuin vaatealan palkinto Suomessa. Hän voitti myös ELLE Style Awards'n vuonna 2011.
Kultainen vaatepuu (2009)
ELLE Style Awards (2011)
Aiheesta muualla

mtv.3
Ylen aamut-tv (Arkistoitu – Internet Archive)